**Жас дәурен» вокал студиясында дарынды балалармен**

**жұмыс істеу жүйесі**

**Жетекшісі:** Б.Қ. Ногаева

Дарынды балалар біздің дәулетіміз. Дарындылықты өмірге таңқаларлық қабілет пен дарын беретін, балаға шуақ шашатын жұлдызбен салыстыруға болады. Оқытушы үшін балалардың ішінде жұлдызды дарындыларды көріп, оларды анықтау өте МАҢЫЗДЫ. Балалардың дарындылығын ертерек анықтап, оларды үйретіп және тәрбиелеу қосымша білім беру жүйесіндегі маңызды міндеттердің бірі.

Дарынды балаларды анықтап тану оңай емес. Қабілетті балаларды үйретіп, білімдерін дамытып, тәрбиелеу қажет, оларға сенім арту керек. Дарынды баланы тек қана дарынды ұстаз танып, өсіре алады.

Дарындылықты басқа қарапайым адамдарға қарағанда, бірнеше қызмет түрлерінде жоғары жетістікке жететін өмір бойы дамыған, жүйелік сапалы психика деп түсінуге болады.

Дарынды бала – бұл өзге әрекетте (ішкі серпілісі бар) ерекше және айқын тіпті үздік жетістіктерімен көрінетін бала.

Біздің «Жас дәурен» студиямызда да дарынды балалармен жұмыс жүргізіледі. Менің ойымша біздің балалар өте дарынды, өйткені олар студияға қабылданар алдында музыкалық тексеру кезеңінен өтеді. Әр баланың дауысы, ырғақ және есту сезімдері тексеріледі.

**Мақсаты:** Музыкалық дарынды балалардың шығармашылық **мүмкіндіктерін дамытып іске асыруына жағдай жасау.**

**Вокал үйірмесі жұмысының міндеттері: мәнерлі ән орындауға ықпал** ететін балалардың ән салу шеберліктері мен дағдыларын қалыптастыру, яғни дыбыс биіктігін айыруға үйрету, олардың ұзақтығын, әуен қозғалысының бағытын, ән орындаған кезде өзін-өзі тыңдауды үйрету, қателерді аңғарып және түзеу. Музыкалық есту қабілетін дамыту (есту кезінде өзін-өзі бақылау)

Бала дауысын дамыту, табиғи дыбыс шығуын қалыптастыру, ән орындау көлемін нығайту және кеңейту. Ән орындаған кезде әртістілік және шығармашылық қабілеттерінің танытуына көмек көрсету. Жеке тәсілдеме, баланың жеке және ұжымдық әрекеттерінде рационалды ара қатынасы.

Балаларды үйірмеге іріктеу жүйесіне: балаларды бақылау, сауалнама жүргізу, стандартталған әдіс бойынша балалардың шығармашылық қабілеттерін анықтау үшін топтық зерттеу кіреді.

Дарынды балалармен жұмыс жасаған кезде репертуарды дұрыс таңдаған өте маңызды. Өнерлі балалардың репертуары күрделі болады. Әрине әрбір орындаушының дауыс көлемі ескеріледі.

Балалардың музыкалық қабілеттерін дамыту барысында баланың музыкалық есту сезімін дамытуға, тониканы, ырғақты сезу сонымен қатар мақам мен артикуляция, бет қимылы, есту, тыныс алуға арналған жаттығулармен жұмыс жасау ескеріледі.

Дарынды балалар өте талғампаз болады, бұндай жағдай олардың тәртіптерінің тұрақсыздануына әкеледі. Ондай балалар қабілеті төмендеу балаларға жеткіліксіз шыдаммен қарайды. Осындай өзгешеліктер балалардың әлеуметтік мәртебесіне әсер етеді. Бұл жағдайды оқытушылар әрдайым қадағалап, болдырмауға тырысу керек.

Дарынды балалармен жұмыс жасаудың басты нәтижесі – ол халықаралық және республикалық конкурстардағы жетістіктер.

Студияның тәрбиеленушілері келесі Халықаралық және Республикалық конкурстарының лауреаттары болып иеленді, олар: Алматы «Бозторғай», «Айгөлек» конкурстары, «Веселый ветер» Болгария, «Талисман удачи» Түркия, «Браво, дети!» Ресей,«Легенды Средиземноморья» Испания, «Аныз дала» Астана. «Будущее планеты» Ресей. «Море впечатлений» Грузия, **«**Star Bridge The Islands Worldwide» “Острова, Весь Мир» Ирландия, Республикалық «Думанды елім» өнер байқауы

 «Almaty Music Festival» «Zhuldyz Art Kazahstan» «Christmas Stars» Италия – Казахстан және т.б.»

Сонымен қатар дарынды балалармен жұмыс жасаудың тағы да бір нәтижесі ол вокал мамандығын таңдаған студия түлектері.

Біздің түлектер, мысалы Сейтебаев Әзілхан – ең алғашқы түлектердің бірі бүгінгі күні Алматы қаласында шығармашылықпен айналысып, өлең жазып, түрлі деңгейдегі концерттерге қатысады.

Сабиров Нұрсұлтан – консерваторияны бітіріп,Жүргенов атындағы өнер академиясында жұмыс істейді,

Мейрамова Әсем – Алматы қаласында Жүргенов атындағы өнер академиясында, Мағзыумова Дәрия Астанада музыкалық академиясында эстрадалық вокал факультетінде білім алды.

Санатқанова Айнель біздің қаламыздағы Музыкалық колледжді бітірді.

Дарынды балалардың қабілеттерін дамытуға қойған мақсаттарым жүзеге асады деп ойлаймын. Ең бастысы балаларға сенім арту. Олардың қабілеттерінің дамытуына жағдай жасау. Тілектестік қарым-қатынас орнатып әр балаға қамқорлықпен қараса болашақта олар көптеген жетістіктерге жететіндеріне сенімдімін.